CELEX: 22018D0001
Language: et
Date: 2017-11-24 00:00:00
Title: ELi-Colombia-Peruu kaubanduskomitee otsus nr 1/2017, 24. november 2017, millega muudetakse ühelt poolt Euroopa Liidu ja selle liikmesriikide ning teiselt poolt Colombia ja Peruu vahel sõlmitud kaubanduslepingu XII lisa („Riigihanked“) 1. liidet [2018/1]

4.1.2018   
            
            
               ET
            
            
               Euroopa Liidu Teataja
            
            
               L 1/1
            
         ELi-COLOMBIA-PERUU KAUBANDUSKOMITEE OTSUS nr 1/2017,
   24. november 2017,
   millega muudetakse ühelt poolt Euroopa Liidu ja selle liikmesriikide ning teiselt poolt Colombia ja Peruu vahel sõlmitud kaubanduslepingu XII lisa („Riigihanked“) 1. liidet [2018/1]
   KAUBANDUSKOMITEE,
   võttes arvesse ühelt poolt Euroopa Liidu (edaspidi „liit“) ja selle liikmesriikide ning teiselt poolt Colombia ja Peruu vahel sõlmitud kaubanduslepingut (edaspidi „kaubandusleping“), eriti selle artiklit 191,
   ning arvestades järgmist:
   
               (1)
            
            
               Kaubanduslepingu artiklis 191 on sätestatud kord, mille kohaselt lepinguosaline võib muuta või korrigeerida VI jaotises käsitletud riigihangete reguleerimisala.
            
         
               (2)
            
            
               Kaubanduslepingu XII lisa („Riigihanked“) 1. liite A jao 2. alajaos on sätestatud Colombia keskvalitsusest madalama tasandi valitsusasutused, kelle hanked on hõlmatud kaubanduslepingu VI jaotisega.
            
         
               (3)
            
            
               Pärast liidu ja Colombia vahelist teabevahetust kaubanduslepingu rakendamise küsimuses teatas Colombia liidule, et tal on kavas lisada 2. alajakku märkus, millega täpsustatakse, et mõiste „hankija“ hõlmab kõiki keskvalitsusest madalama tasandi hankijaid, kes ei ole tegevad tööstuses ega kaubanduses. Liit ja Colombia on sellise muudatusega nõus ning leiavad, et see ei nõua kompenseerivaid kohandusi.
            
         
               (4)
            
            
               Kõnealuse märkuse lisamiseks tuleb muuta kaubanduslepingu XII lisa 1. liite A jao 2. alajagu. Vastavalt kaubanduslepingu artikli 14 lõikele 3 saavad lisa muutmise otsuse kaubanduskomitees vastu võtta liit ja Colombia (edaspidi „asjaomane alla kirjutanud Andide riik“), kuna see otsus on seotud eranditult nendevaheliste kahepoolsete suhetega,
            
         ON VASTU VÕTNUD KÄESOLEVA OTSUSE:
   Artikkel 1
   Kaubanduslepingu XII lisa („Riigihanked“) 1. liite A jao 2. alajao märkused asendatakse järgmise tekstiga:
   
      „Käesoleva alajao märkused
      
                  1.
               
               
                  Käesoleva alajao kohaldamisel hõlmab mõiste „hankija“ kõiki keskvalitsusest madalama tasandi hankijaid, kes ei ole tegevad tööstuses ega kaubanduses.
               
            
                  2.
               
               
                  Käesoleva lepingu VI jaotis ei hõlma järgmist:
                  
                              a)
                           
                           
                              põllumajanduse toetusprogrammide ja toitlusabiga seotud toidu, põllumajandusliku tooraine/sisendite ja elusloomade hanked ning
                           
                        
                              b)
                           
                           
                              CPC versiooni 1.0 2. jakku liigitatud kaupade (toiduained, joogid ja tubakas, tekstiilitooted, rõivad ja nahatooted) hanked sotsiaalabiprogrammide jaoks.“
                           
                        
            
   Artikkel 2
   Artiklis 1 sätestatud muudatusega ei kaasne kompenseerivaid kohandusi, kuna kohaldamisala sellega ei kitsene.
   Artikkel 3
   Käesolev otsus jõustub selle vastuvõtmise kuupäeval.
   
      Lima, 24. november 2017
      
         
            Kaubanduskomitee nimel
         
         
            Colombia Kaubandus-, Tööstus- ja Turismiministeeriumi eest
         
         Saúl Eduardo CARDOZO NUNCIRA
         
            Euroopa Komisjoni kaubanduse peadirektoraadi eest
         
         Matthias JØRGENSEN